open-index/open-wikipedia-markdown huggingface dataset:
శ్యామ్ నందన్ ప్రసాద్ మిశ్రా

**శ్యామ్ నందన్ మిశ్రా** ( 1920 అక్టోబరు 20 – 2004 అక్టోబరు 25) ఒక భారతీయ రాజకీయ నాయకుడు. అతను భారతదేశంలోని పాట్నాలోని గోనావాన్ లో జన్మించాడు, పాట్నాలోని సుర్సాండ్, ముజఫర్ పూర్, లా కళాశాలలో విద్యనభ్యసించాడు.

## రాజకీయ జీవితం

### భారత స్వాతంత్ర్యానికి ముందు
అతను చరణ్ సింగ్ ప్రభుత్వంలో శక్తివంతమైన పోర్ట్ ఫోలియోలో ఒకదాన్ని సంపాదించాడు. శ్యామ్ నందన్ మిశ్రా భారత స్వాతంత్ర్యోద్యమంలో చురుకుగా పాల్గొని 1942-1943 మధ్య కాలంలో క్విట్ ఇండియా ఉద్యమానికి సంబంధించి ఖైదు చేయబడ్డాడు. అతను వివిధ సామాజిక, రాజకీయ సంస్థలతో సంబంధం కలిగి ఉన్నాడు. అతను లిబరేటర్, బీహార్ వైభవ్ ప్రచురణలకు సంపాదకుడు .

### స్వాతంత్ర్యం తరువాత
1950-52 మధ్య భారత రాజ్యాంగ సభలో సభ్యత్వంతో ఆయన రాజకీయ జీవితం ప్రారంభమైంది. ఆయన 1వ, 2వ, 5వ, 6వ లోక్ సభలో కూడా సభ్యుడు. 1962 డిసెంబరు నుండి 1966 ఏప్రిల్ వరకు, మళ్ళీ 1966 ఏప్రిల్ నుండి 1971 మార్చి వరకు రాజ్యసభలో బీహార్ రాష్ట్రానికి కూడా ప్రాతినిధ్యం వహించాడు. 1969 డిసెంబరు నుంచి 1971 మార్చి వరకు రాజ్యసభలో ప్రతిపక్ష నేతగా ఉన్నారు. 1975లో ఎమర్జెన్సీ మొదటి గంటల్లో ప్రధాన ప్రతిపక్ష పార్టీ నాయకులను అరెస్టు చేసినప్పుడు అటల్ బిహారీ వాజ్ పేయి, లాల్ కృష్ణ అద్వానీ, మధు దండవతే, శ్యామ్ నందన్ మిశ్రాలు పార్లమెంటరీ కమిషన్ లో పాల్గొనడానికి వెళ్ళగా జూన్ 26న కలిసి నిర్బంధించారు.

మిశ్రా 1954 నుండి 1962 వరకు కేంద్ర ప్రణాళిక ఉప మంత్రిగా పనిచేశారు. 1951 జూన్ నుంచి 1952 మే వరకు అప్పటి భారత ప్రధాని జవహర్ లాల్ నెహ్రూకు పార్లమెంటరీ కార్యదర్శిగా కూడా పనిచేశారు. 1967 నుండి 1969 వరకు పార్లమెంటులో కాంగ్రెస్ పార్టీ ఉప నాయకుడిగా, 1969 నుండి 1971 వరకు రాజ్యసభలో కాంగ్రెస్ (ఓ) పార్టీ నాయకుడిగా ఉన్నారు.

1979లో మిశ్రా చరణ్ సింగ్ మంత్రిత్వ శాఖలో విదేశీ వ్యవహారాల మంత్రిగా నియమితులయ్యారు.

### భారత ప్రతినిధుల  బృందం సభ్యుడు
మిశ్రా విదేశాలలో వివిధ భారతీయ పార్లమెంటరీ ప్రతినిధి బృందాలలో సభ్యుడు, అనేక అంతర్జాతీయ కార్యక్రమాలలో దేశానికి ప్రాతినిధ్యం వహించాడు.

## మరణం
మిశ్రా 2004 అక్టోబరు 25న గుండెపోటుతో కడమ్‌కువాన్‌లోని తన కుమార్తె నివాసంలో మరణించారు.

## మూలాలు

## బాహ్య లింకులు
* శ్యామ్ నందన్ ప్రసాద్ మిశ్రా 

వర్గం:5వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:1వ లోక్‌సభ సభ్యులు
వర్గం:2004 మరణాలు
వర్గం:1920 జననాలు
వర్గం:6వ లోక్‌సభ సభ్యులు
వర్గం:బీహార్ స్వాతంత్ర్య సమర యోధులు
వర్గం:బీహార్ నుండి ఎన్నికైన రాజ్యసభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వజ్ర కవచధర గోవింద

**వజ్ర కవచధర గోవింద** 2019లో విడుదలైన తెలుగు సినిమా. శివ శివం ఫిల్మ్స్ బ్యానర్‌పై నరేంద్ర, జీవిఎన్ రెడ్డి నిర్మించిన ఈ సినిమాకు అరుణ్ పవర్‌ దర్శకత్వం వహించాడు. వజ్ర కవచధర గోవింద ఫస్ట్‌లుక్‌ను జనవరి 28న విడుదల చేసి,  టీజర్‌ను 2019 మార్చి 29న విడుదల చేశారు. సప్తగిరి, వైభవీ జోషి, జస్పర్‌, అర్చన, శ్రీనివాస రెడ్డి, విరేన్‌ తంబిదొరై ప్రధాన పాత్రల్లో నటించిన ఈ సినిమా 2019 జూన్ 14న విడుదలైంది.
## కథ
సోమల గ్రామవాసి అయిన గోవిందు (సప్తగిరి) తన గ్రామంలో వాళ్ళు పడే కష్టాలు చూడలేకా దొంగగా మారాల్సిన పరిస్థితి ఏర్పడుతుంది . ఓ నిధిని వెతికేందుకు కొంతమందితో ఒప్పందం చేసుకుంటాడు. ఆ నిధిని దక్కించుకునే ప్రయత్నంలో గోవిందు ప్రమాదంలో పడతాడు. అసలు సప్తగిరికి ఆ నిధి దక్కిందా ? లేదా అనేదే సినిమా కథ.

## నటీనటులు

*సప్తగిరి - గోవిందు 
*వైభవీ జోషి
*అర్చన 
*జస్పర్‌ 
*శ్రీనివాస రెడ్డి 
*విరేన్‌ తంబిదొరై
*గెటప్ శ్రీను
*టెంపర్ వంశీ 
*అప్పారావు 
*అవినాష్ 
*రాజేంద్ర జాన్ కొట్టోలి 
*వీరేన్ తంబిదొరై

## సాంకేతిక నిపుణులు
*బ్యానర్: శివ శివం ఫిల్మ్స్ 
*నిర్మాతలు: నరేంద్ర, జీవిఎన్ రెడ్డి 
*కథ : జీటీఆర్ మహేంద్ర 
*స్క్రీన్‌ప్లే, దర్శకత్వం: అరుణ్ పవర్‌ 
*సంగీతం: విజయ్ బుల్గానిన్ 
*సినిమాటోగ్రఫీ: ప్రవీణ్ వనమాలి
*పాటలు : రామజోగయ్య శాస్త్రి 
*ఎడిటర్ : కిషోర్ మద్దాలి 
*స్టంట్స్ : స్టంట్స్ జాషువా 
## మూలాలు

వర్గం:2019 తెలుగు సినిమాలు
ఐరా

**ఐరా** (ఆంగ్లం: Ayraa), భారతీయ నటి. కొన్ని తెలుగు చిత్రాలతో పాటు ప్రధానంగా తమిళ సినిమాలో నటిస్తుంది. ఆమె *సాగా* (2019), *సి/ఓ కాదల్* (2021) చిత్రాలలో నటించింది. ఆమె జన్మనామం పాలక్ జైన్.

## కెరీర్
ఐరా చిన్నతనంలోనే మూడు వందలకు పైగా వాణిజ్య ప్రకటనలలో చేసింది. ఐరా అనే పేరుతో, సమంత పోషించిన పాత్రకు సోదరిగా అట్లీ చిత్రం తెరి (2016)లో ఆమె నటించింది.

ఆ తరువాత, ఆమె "యాయుమ్" పాటకు ప్రసిద్ధి చెందిన *సాగా* (2019), *నుంగంబాక్కం* (2020) వంటి చిత్రాలలో ప్రధాన పాత్రలు పోషించింది. ఆమె నటుడు ఆర్. ఎస్. కార్తిక్ తో కలిసి 2018లో విడుదలకు నోచుకోని *సైరన్* చిత్రంలో పనిచేసింది, తరువాత మళ్ళీ అతనితో కలిసి *యెన్నంగ సర్ ఉంగా సత్తం* (2021) అనే హాస్య చిత్రం కోసం పనిచేసింది.
## ఫిల్మోగ్రఫీ

; సినిమాలు

; టెలివిజన్

## మూలాలు

వర్గం:1996 జననాలు
వర్గం:21వ శతాబ్దపు భారతీయ నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
జెస్సీ

**జెస్సీ** 2019లో విడుదలైన తెలుగు సినిమా. ఏకా ఆర్ట్ ప్రొడ‌క్షన్ ప్రైవేట్ లిమిటెడ్ బ్యాన‌ర్‌పై శ్వేతా సింగ్ నిర్మించిన ఈ సినిమాకు వి. అశ్వని కుమార్. దర్శకత్వం వహించాడు. అభినవ్ గౌతమ్, అర్చన, అతుల్‌ కులకర్ణి, క‌బీర్ దుహ‌న్ సింగ్‌, ఆషిమా న‌ర్వాల్ ప్రధాన పాత్రల్లో నటించిన ఈ సినిమా 2019 మార్చి 15న విడుదలైంది.
## కథ
విక్టోరియా హౌస్‌లో ఉండే ఇద్దరు అక్కచెల్లెల్లు జెస్సీ (అషిమా), యమి (శ్రీత చందన) యాక్సిడెంట్‌లో చనిపోయి దెయ్యాలుగా మారారనే కారణంతో ఆ ఇల్లుని ఎవరూ కొనరు.పావణి గంగిరెడ్డి, అభినవ్ గౌతమ్, అభిషేక్, పూర్ణిమలు ఘోస్ట్ హంటర్స్. దెయ్యాలు ఉన్నాయో లేదో ప్రాక్టికల్ కనుకొనే ప్రయత్నంలో విక్టోరియా హౌస్‌కి వెళ్తారు. వీరికి మార్గమధ్యలో విక్టోరియా హౌస్ యజమాని సమీర (అర్చన) పరిచయం అవుతుంది. అసలు ఈ అక్కచెల్లెల్లు ఎవరు? చివరికి ఘోస్ట్ హంటర్స్ ( అభినవ్, అభిషేక్, పూర్ణిమ, పావని) నిజమైన దెయ్యాన్ని పట్టుకోగలిగారా? లేదా అనేదే మిగతా సినిమా కథ.

## నటీనటులు
*అషిమా నర్వాల్ - జెస్సీ
*అభినవ్ గౌతమ్ 
*అర్చన - సమీర 
*శ్రీత చందన - యమి 
*అతుల్‌ కులకర్ణి - పోలీస్ ఆఫీసర్‌ 
*క‌బీర్ దుహ‌న్ సింగ్‌ - భూత వైద్యుడు 
*విమల్ కృష్ణ - రాజీవ్
*పావని గంగిరెడ్డి
*సుధారాణి

## సాంకేతిక నిపుణులు
*బ్యానర్: ఏకా ఆర్ట్ ప్రొడ‌క్షన్ ప్రైవేట్ లిమిటెడ్
*నిర్మాత: శ్వేతా సింగ్ 
*కథ, స్క్రీన్‌ప్లే, దర్శకత్వం: వి. అశ్వని కుమార్
*సంగీతం: శ్రీ చరణ్‌ పాకాల 
*సినిమాటోగ్రఫీ: సునీల్ కుమార్
*మాటలు, పాటలు :  కిట్టు విస్సాప్రగడ

## మూలాలు

వర్గం:2019 తెలుగు సినిమాలు
వర్గం:2019 సినిమాలు
రజిషా విజయన్

**రజిషా విజయన్** భారతీయ సినిమా నటి, టివి వ్యాఖ్యాత. ఆమె 2016లో మలయాళ సినిమా 'అనురాగ కరిక్కిన్ వెల్లం' అనే సినిమా ద్వారా సినీరంగంలోకి అడుగు పెట్టి అందులోని ఆమె నటనకుగాను ఉత్తమ నటిగా కేరళ రాష్ట్ర చలనచిత్ర అవార్డును అందుకుంది.
## జననం, విద్యాభాస్యం
రజిషా విజయన్ 1991 జూలై 15లో కేరళ రాష్ట్రం, కోళికోడు జిల్లా, కాలికట్ లో విజయన్, షీలా దంపతులకు జన్మించారు. ఆమె ఉత్తరప్రదేశ్ రాష్ట్రం నోయిడాలోని అమిటీ యూనివర్సిటీ నుంచి మాస్ కమ్యూనికేషన్ అండ్ జర్నలిజంలో డీగ్రీ పూర్తి చేసింది.

## వృత్తి జీవితం
రజిషా విజయన్ సినిమాల్లోకి రాకముందు పలు టీవీ షోలకి యాంకర్‌‌గా \వ్యాఖ్యాతగా పనిచేసింది. ఆమె 2016లో 'అనురాగ కరిక్కిన్ వెల్లం' అనే సినిమా ద్వారా సినీరంగంలోకి అడుగు పెట్టింది.
### సినిమాలు

## మూలాలు

వర్గం:1991 జననాలు
వర్గం:జీవిస్తున్న ప్రజలు
వర్గం:కేరళ సినిమా నటీమణులు
బుచ్చిరెడ్డిపాలెం నగరపంచాయతీ

**బుచ్చిరెడ్డిపాలెం నగరపంచాయతీ**, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా లోని నగర పంచాయతీ. ఈ నగరపంచాయతీ నెల్లూరు లోక్‌సభ నియోజకవర్గం లోని, ఆత్మకూరు శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం బుచ్చిరెడ్డిపాలెం పట్టణంలో ఉంది.
## చరిత్ర
ఈ నగరపంచాయతీని 2020 లో ఏర్పాటు చేశారు.20 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.
## భౌగోళికం
బుచ్చిరెడ్డిపాలెం నగర పంచాయతీ 14°32′17″N, 79°52′30″E అక్షాంశ రేఖాంశాలు. రాష్ట్ర రాజధాని అమరావతి 277 కిలోమీటర్ల దూరంలో ఉంది.సమీప తిరుపతి విమానాశ్రయం 81.కి.మీ. లోనూ, రైల్వే స్టేషన్ 10.07 కి.మీ దూరంలో ఉంది.అతి దగ్గరలో కనిగిరి రిజర్వాయర్ ఉంది.
## జనాభా గణాంకాలు
2011 భారత జనాభా లెక్కలు ప్రకారం బుచ్చిరెడ్డిపాలెం నగర పంచాయతీ జనాభా 13338, అందులో 6613 మంది పురుషులు కాగా 6725మంది స్త్రీలు ఉన్నారు.0-6 సంవత్సరాల వయస్సు గల పిల్లల జనాభా 7988 మంది ఉన్నారు.ఈ నగర పంచాయతీ పరిధిలో మొత్తం 21400 ఇళ్లకు పైగా ఉన్నాయి. నీటి సరఫరా, మురుగునీటి పారుదల వంటి ప్రాథమిక సౌకర్యాలను అందిస్తుంది. బుచ్చిరెడ్డిపాలెం విస్తారమైన ఆక్వా కల్చర్‌కు ప్రసిద్ధి చెందింది.

## పౌర పరిపాలన
ఈ నగర పంచాయతీకి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజించారు. ప్రతి వార్డుకు సంబంధిత వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తాడు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
భగినీ హస్త భోజనం

thumb|హారతితో సోదరి
**భగినీ హస్త భోజనం** అనేది దీపావళి అయిన రెండో రోజు తోబుట్టువుల ప్రేమ, ఆప్యాయతకు చిహ్నంగా చేసుకుంటారు. భారతదేశంతో పాటు నేపాల్‌లో కూడా జరుపుకుంటారు. ఈ రోజును పుష్ప ద్వితీయ, యమ ద్వితీయ, కాంతి ద్వితీయ, వంటి అనేక పేర్లతో పిలుస్తారు. భయ్యా ధూజీ అనే పేరుతో ఉత్తర భారతదేశంలో బాగా ప్రాచుర్యం పొందిన భగినీ హస్త భోజనం సోదరుని క్షేమానికి సంబంధించింది.

## పురాణ గాధ
సూర్యుడికి ఒక కుమారుడు ఒక కుమార్తె ఇద్దరు ఉంటారు. వారి పేర్లు యమధర్మరాజు, అమ్మాయిపేరు యమున చెల్లెలికి అన్నపైన విపరీతమైన ప్రేమాభిమానాలు చాలా ఎక్కువ. 
ఆమె వివాహమై వెళ్ళాక తన సోదరుడిని తన ఇంటికి ఎన్నోసార్లు పిలిచింది. కానీ యమధర్మరాజు వెళ్ళలేకపోయాడు.చివరికి ఒకసారి ఈ కార్తీక మాస విదియ రోజున సోదరుడు వచ్చాడని యమున సంతోషంగా పిండివంటలతో భోజనం పెట్టింది. చాలా రోజుల తర్వాత సోదరీ సోదరులు కలుసుకోవటంతో ఇరువురూ సంతోషించారు. ఆ సంతోషంతో యమధర్మరాజు యమునని ఏదైనా వరం కోరుకోమన్నాడు. ఆమె ఈ కార్తీకశుధ్ధ విదియనాడు లోకంలో ఎక్కడైనా సరే, తన సోదరి ఇంటికి వెళ్ళ భోజనం చేసిన సోదరులకి ఆయురారోగ్యాలు ప్రసాదించమని అడిగింది. ఈ కోరికకి యమధర్మరాజు సంతోషించి, అలా వేడుక జరుపుకున్న వారికి అపమృత్యు దోషం (అకాల మరణం) లేకుండా వుంటుంది, ఆ సోదరి సౌభాగ్యవతిగా వుంటుంది అని వరాలిచ్చాడట. అందువలనే ఈ ఆచారం ఆచరణలోకి వచ్చింది.యమునకు, యముడికి గల ఈ అపురూప అనురాగ బంధమే యమ ద్వితీయ పేరుతో అద్వితీయ పర్వదినంగా ఖ్యాతి పొందింది. సోదరి చేతి వంట కాబట్టి భగినీ హస్తభోజనంగా ప్రాచుర్యంలోకి వచ్చింది. తోబుట్టువు ఇంట్లో భోజనం చేసినప్పుడు-సోదరుడు ఆమెకు చీర, పసుపు, కుంకుమ, పూలు, పండ్లు, ఇతర కానుకలిచ్చే సంప్రదాయమూ ఉంది.

## జరుపుకునే విధానం
ఈ వేడుక దీపావళి వెళ్ళిన రెండో రోజు చేసుకుంటారు. దీనిని భారతదేశంతో పాటు నేపాల్‌లో కూడా నిర్వహిస్తారు. ఈ రోజున సోదరులను ఇంటికి పిలిచి వారి నుదుట బొట్టు పెట్టి, హారతి ఇచ్చి, మిఠాయిలు తినిపించి అక్కాచెల్లెళ్లు వారికి శుభాకాంక్షలు తెలుపుతారు. తమ సోదరులు ఆరోగ్యంగా ఉండాలని దేవుడిని ప్రార్థిస్తారు. హర్యానా, మహారాష్ట్ర తదితర ప్రాంతాల్లో సోదరులు లేని వారు చంద్రునికి హారతి ఇచ్చి దీనిని నిర్వహిస్తారు. మహారాష్ట్రలో ఈ పండుగను **భయ్యా దుజ్, భాయ్ ధూజ్** అని కూడా పిలుస్తారు. నేపాల్ ప్రాంతంలో **భాయి టికా** అని పిలుస్తారు. పంజాబ్ ప్రాంతంలో ఈపండుగను ‘**టిక్కా**’ అని పిలుస్తారు.
## మూలాలు

## వెలుపలి లింకులు

వర్గం:హిందువుల పండుగలు
వర్గం:భారతీయ పండుగలు
తెలంగాణ క్రికెట్ అసోసియేషన్

thumb|right|తెలంగాణ క్రికెట్ అసోసియేషన్ లోగో

**తెలంగాణ క్రికెట్ అసోసియేషన్**, తెలంగాణ రాష్ట్రంలో క్రికెట్ కార్యకలాపాల పాలకమండలి. ఈ అసోసియేషన్ ప్రధాన కార్యాలయం రాష్ట్ర రాజధాని హైదరాబాద్‌లోని సోమాజిగూడ ప్రాంతంలో ఉంది. తెలంగాణ గ్రామీణ ప్రాంతాలను గ్లోబల్ అరేనాతో అనుసంధానం చేయడం, ప్రతిభావంతులైన సార్వత్రిక సంస్థల మద్దతుతో రాష్ట్రంలో ప్రతిభావంతులైన క్రికెటర్లకు ప్రోత్సాహం అందించడం, తెలంగాణ రాష్ట్రంలో క్రికెట్ అవసరాలను తీర్చడం బిసిసిఐ, ఐసిసి వంటి క్రికెట్ సంస్థలకు అనుగుణంగా పని చేయడం ఈ అసోసియేషన్ ముఖ్య లక్ష్యం.

## చరిత్ర
తెలంగాణకు చెందిన పార్లమెంట్ సభ్యుడు పాల్వాయి గోవర్ధన్ రెడ్డి, క్రికెటర్లు, భారత మాజీ వికెట్ కీపర్ పి. కృష్ణమూర్తి ఆధ్వర్యంలో 1986లో తెలంగాణ క్రికెట్ అసోసియేషన్ స్థాపించబడింది. దీనికి గోవర్ధన్ రెడ్డి స్థాపక సభ్యుడు, గౌరవ పోషకుడిగా ఉన్నాడు, తెలంగాణ క్రికెట్ అసోసియేషన్ ఉద్యమానికి నాయకత్వం వహించాడు. తెలంగాణ రాష్ట్రం ఏర్పడిన తరువాత 2014 జూన్ లో తెలంగాణ క్రికెట్ అసోసియేషన్ అధికారికంగా ప్రారంభమైంది. 

## అసోసియేట్ మెంబర్‌షిప్
హైదరాబాద్ క్రికెట్ అసోసియేషన్ (హెచ్.సి.ఏ) హైదరాబాద్ వెలుపల ఉన్న ఆటగాళ్ళకు తగిన ప్రాతినిధ్యం, అవకాశాలు లేవని పేర్కొంటూ తెలంగాణ క్రికెట్ అసోసియేషన్ (టిసిఏ) భారత క్రికెట్ కంట్రోల్ బోర్డు అసోసియేట్ సభ్యత్వం కోసం దరఖాస్తు చేసింది. బిసిసిఐ కమిటీ ఆఫ్ అడ్మినిస్ట్రేటర్స్ ని ఆరు వారాల్లోగా ( 2018 జూన్ 15కి ముందు) తెలంగాణ క్రికెట్ అసోసియేషన్ ద్వారా విన్నవించి నిర్ణయం తీసుకోవాలని 2018 మే 4న బాంబే హైకోర్టు ఆదేశించింది.

2018 మే 30న తెలంగాణ క్రికెట్ అసోసియేషన్ ప్రతినిధుల ఆహ్వానం మేరకు బిసిసిఐ కమిటీ ఆఫ్ అడ్మినిస్ట్రేటర్స్ ని దాని ప్రధాన కార్యాలయంలో కలుసుకున్నారు. తెలంగాణ క్రికెట్ అసోసియేషన్ అసోసియేట్ సభ్యత్వంపై తమ వాదనను సమర్పించారు.

## పోటీలు
2014-15లో "తెలంగాణ గోల్డ్ కప్ 2015"లో పేరుతో రాష్ట్రస్థాయిలో టౌర్నమెంట్ నిర్వహించబడింది. తెలంగాణ జిల్లాల నుండి ఎంపిక చేసిన 64 రెవెన్యూ డివిజన్ స్థాయి క్రికెట్ జట్లు ఈ టోర్నమెంట్‌లో పాల్గొన్నాయి. తెలంగాణాలోని గ్రామీణ ప్రాంతాలలో పెద్ద సంఖ్యలో ప్రతిభ కలిగిన యువ క్రికెటర్లు ఉన్నారిని టిసిఏ గుర్తించింది.

## మూలాలు

## బయటి లింకులు
* తెలంగాణ క్రికెట్ అసోసియేషన్ బీసీసీఐ అసోసియేట్ సభ్యత్వ దరఖాస్తు
*  తెలంగాణ క్రికెట్ అసోసియేషన్ అధికారిక వెబ్సైటు

వర్గం:2014 స్థాపితాలు
వర్గం:తెలంగాణ
వర్గం:భారతదేశంలో క్రికెట్
వర్గం:భారతదేశం లోని క్రికెట్ పాలక సంస్థలు
కమలాపురం నగరపంచాయతీ

**కమలాపురం నగరపంచాయతీ**, ఆంధ్రప్రదేశ్ రాష్ట్రం, వైఎస్‌ఆర్ జిల్లా లోని నగర పంచాయతీ. ఈ నగరపంచాయతీ కడప లోక్‌సభ నియోజకవర్గం లోని, కమలాపురం శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం కమలాపురం పట్టణంలో ఉంది. 

## చరిత్ర
పంచాయతీగా ఉన్న కమలాపురం గ్రామాన్ని 2020 జనవరి 24న రాష్ట్ర ప్రభుత్వం నగరపంచాయతీగా ఏర్పాటు చేసింది. సమీపంలోని మీరాపురం పంచాయతీని కమలాపురం నగర పంచాయతీలో విలీనం చేశారు. దీన్ని వ్యతిరేకిస్తూ మీరాపురం గ్రామానికి చెందిన సుబ్రమణ్యం హైకోర్టును ఆశ్రయించాడు. న్యాయస్థానం స్టే ఇవ్వడం వల్ల 20 వార్డులు, 15,660 ఓటర్లు కలిగిన కమలాపురం నగర పంచాయతీ ఎన్నికలు గత మార్చిలో జరగలేదు. న్యాయస్థానం నగరపంచాయతీ ఏర్పాటుకే అనుకూలంగా తీర్పు ఇచ్చింది.దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.20 వార్డులు ఉన్నాయి.

## భౌగోళికం
కమలాపురం నగర పంచాయతీ ..రాష్ట్ర రాజధాని అమరావతి 111 కిలోమీటర్ల దూరంలో ఉంది. సముద్ర మట్టానికి సుమారు 440 అడుగులలో ఉంది.

## జనాభా గణాంకాలు
2011 భారత జనాభా లెక్కలు ప్రకారం కమలాపురం నగర పంచాయతీ జనాభా 20,623, అందులో 10,018 మంది పురుషులు కాగా 10,605 మంది స్త్రీలు ఉన్నారు.0-6 సంవత్సరాల వయస్సు గల పిల్లల జనాభా 2324 మంది ఉన్నారు.2011లో కమలాపురం అక్షరాస్యత రేటు రాష్ట్ర సగటు 67.02% కంటే 72.02 % ఎక్కువ. పురుషుల అక్షరాస్యత 79.65% కాగా, స్త్రీల అక్షరాస్యత 64.29% అక్షరాస్యులు ఉన్నారు. ఈ నగర పంచాయతీ పరిధిలో మొత్తం 4,687 ఇళ్లకు పైగా ఉన్నాయి.నీరు, మురుగునీటి పారుదల వంటి ప్రాథమిక సౌకర్యాలను అందిస్తుంది.

## పౌర పరిపాలన
ఈ నగర పంచాయతీ కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తాడు. అతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
జలజం సత్యనారాయణ

**జలజం సత్యనారాయణ** తెలంగాణ రాష్ట్రానికి చెందిన విద్యావేత్త, సాహిత్యవేత్త, అనువాదకుడు, తెలంగాణ ఉద్యమనాయకుడు. ఉపాధ్యాయుడిగా, జూనియర్, డిగ్రీ కళాశాలలలో అధ్యాపకుడిగా‌ పనిచేసిన జలజం సత్యనారాయణ లిటిల్ స్కాలర్స్ హైస్కూల్ ను‌, న్యూ విజన్ జూనియర్ కళాశాలను స్థాపించాడు. అనేక హిందీ, ఆంగ్ల పుస్తకాలను తెలుగులోకి అనువదించాడు.

## జీవిత విషయాలు
సత్యనారాయణ 1939, మే 5న తెలంగాణ రాష్ట్రంలోని మహబూబ్ నగర్లో జన్మించాడు.

## విద్యారంగం
ఉపాధ్యాయుడిగా తన జీవితాన్ని ప్రారంభించిన సత్యనారాయణ, జూనియర్, డిగ్రీ కళాశాలల్లో లెక్చరర్ గా పనిచేశాడు. విశ్వవిద్యాలయ ఆచార్యుడు (అసిస్టెంట్ ప్రొఫెసర్) గా పదవీ విరమణ చేశాడు. లిటిల్ స్కాలర్ విద్యాసంస్థలను స్థాపించి 50 ఏళ్ళకు పైగా విద్యార్థులకు ఉత్తమ సేవలు అందించాడు.

## రచనా ప్రస్థానం
విద్యార్థులకు పాఠాలు చెబుతూనే సాహిత్యంపై ఉన్న ఇష్టంతో అనేక రచనలు, అనువాదాలు చేశాడు. "మానవుడే మా సందేశం" అనే సంకలనాన్ని ఆయన వెలువరించాడు. భారతదేశ మాజీ ప్రధానమంత్రి వాజ్ పాయ్ కవిత్వాన్ని *శిఖరం* పేరుతో తెలుగులోకి అనువదించాడు. అలాగే కబీరు దాస్ కవిత్వాలను కబీర్ గీత (2018) అనే పేరుతో, ఫైజ్ మహ్మద్ గ్రంథాలు కూడా తెలుగులోకి రాశాడు. పన్నెండు హిందీ పుస్తకాలను తెలుగులోకి అనువదించాడు.

## ఇతర వివరాలు
* 1984లో ఎన్.టి.ఆర్. తెలుగుదేశం పార్టీ తరపున మహబూబ్ నగర్ శాసనసభ నియోజకవర్గం నుండి పోటిచేయమని కోరగా, సత్యనారాయణ సున్నితంగా తిర్కరించాడు.
* 2005లో మఖ్తల్ శాసనసభ నియోజకవర్గం ఉపఎన్నికలో స్వతంత్ర అభ్యర్థిగా పోటిచేసి ఓడిపోయాడు. 
* మహబూబ్ నగర్ జిల్లా కేంద్రంలో కాళోజీ నారాయణరావు పేరుతో ఒక కార్యాలయాన్ని ఏర్పాటుచేసి, అనేక సాహిత్య కార్యక్రమాలను నిర్వహించాడు.
* తెలంగాణ ఉద్యమ కాలంలో కేసీఆర్ వెంట తెరాస స్టీరింగ్ కమిటీ సభ్యుడుగా ఉన్నాడు.
* బహుజన లెఫ్ట్ ఫ్రంట్ ఉపాధ్యక్షులుగా కూడా పనిచేశాడు.

## మరణం
సత్యనారాయణ 2021, నవంబరు 4న మరణించాడు.

## మూలాలు

వర్గం:1939 జననాలు
వర్గం:2021 మరణాలు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా అనువాద రచయితలు
వర్గం:మహబూబ్ నగర్ జిల్లా ఉపాధ్యాయులు
వర్గం:మహబూబ్ నగర్ జిల్లా సాహితీ పరిశోధకులు
వర్గం:తెలంగాణ ఉద్యమకారులు
గోవింద్‌భాయ్ ష్రాఫ్

**గోవింద్‌భాయ్ ష్రాఫ్** భారత స్వాతంత్ర్య సమరయోధుడు, 1948 నాటి హైదరాబాద్ నిజాం నిరంకుశత్వ పాలనకు వ్యతిరేకంగా పోరాడిన యోధుడు. 17 సెప్టెంబర్ 1948న హైదరాబాద్ రాష్ట్రం నుండి మరాఠ్వాడా ప్రాంతం విముక్తి పొందటంలో ఇతను చురుకైన పాత్ర వహించాడు. 1966లో ప్రజలు బ్రాడ్ ట్రాక్ గేజ్ కోసం నిరాహారదీక్షలు, మోర్చాలు, రైల్ రోకోలు, బంద్‌లు వంటి ఇతర నిరసన కార్యక్రమాల్లో పాల్గొనడం ద్వారా ష్రాఫ్ కు మద్దతునిచ్చారు.
## మూలాలు


వర్గం:భారత స్వాతంత్ర్య సమర యోధులు
పెట్ల ఉమాశంకర్ గణేష్

**పెట్ల ఉమాశంకర్ గణేష్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో నర్సీపట్నం నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
పెట్ల ఉమాశంకర్ గణేష్ 1974లో ఆంధ్రప్రదేశ్ రాష్ట్రం, విశాఖపట్నం జిల్లా, నర్సీపట్నం మండలం, కొత్తపల్లిలో జన్మించాడు. ఆయన ఆంధ్ర యూనివర్సిటీ నుండి 2002లో బీఏ పూర్తి చేశాడు.

## రాజకీయ జీవితం
పెట్ల ఉమాశంకర్ 1992లో టీడీపీలో చేరాడు. ఆయన 1995 నుంచి 2001 వరకు కొత్తపల్లి సర్పంచ్‌గా, 2009 నుంచి 2012 వరకు తాండవ ఆయకట్టు సంఘం చైర్మన్‌గా పనిచేసి 2012లో వైఎస్సార్ కాంగ్రెస్ పార్టీలో చేరాడు. ఉమాశంకర్ గణేష్ 2014లో జరిగిన అసెంబ్లీ ఎన్నికల్లో వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి చింతకాయల అయ్యన్న పాత్రుడు చేతిలో 2338 ఓట్ల తేడాతో ఓడిపోయాడు. ఆయన 2019లో టీడీపీ అభ్యర్థి చింతకాయల అయ్యన్న పాత్రుడు పై 23366 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:విశాఖపట్నం జిల్లా రాజకీయ నాయకులు
వర్గం:1974 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
రాచమల్లు శివప్రసాద రెడ్డి

**రాచమల్లు శివప్రసాద్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014, 2019లో జరిగిన అసెంబ్లీ ఎన్నికల్లో ప్రొద్దుటూరు నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
రాచమల్లు శివప్రసాద్ రెడ్డి ఆంధ్రప్రదేశ్ రాష్ట్రం, కడప జిల్లా, ప్రొద్దుటూరు, రామేశ్వరంలో రాచమల్లు శివశంకర్‌రెడ్డి, మునిరత్నమ్మ దంపతులకు జన్మించాడు. ఆయన 1987లో ఎస్.సి.ఎన్.ఆర్ ప్రభుత్వ డిగ్రీ కళాశాల నుండి బి.ఏ పూర్తి చేశాడు.

## రాజకీయ జీవితం
రాచమల్లు శివప్రసాద్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1998లో ప్రొద్దుటూరు మున్సిపాలిటీ కౌన్సిలర్‌గా, 2003లో మున్సిపల్‌ వైస్‌ ఛైర్మన్‌గా, సెప్టెంబరు 2004 నుండి 2005 మార్చి 5 వరకు మున్సిపల్‌ ఇన్‌చార్జి ఛైర్మన్‌గా పనిచేశాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి నంద్యాల వరదరాజులు రెడ్డి పై 13025 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. రాచమల్లు శివప్రసాద్ రెడ్డి 2019 లోటీడీపీ అభ్యర్థి మల్లెల లింగారెడ్డి పై 43148 ఓట్ల మెజారిటీతో రెండోసారి ఎమ్మెల్యేగా ఎన్నికయ్యాడు.

## మూలాలు

వర్గం:1966 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
మూలే సుధీర్ రెడ్డి

**మూలే సుధీర్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో జమ్మలమడుగు నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
ఎం.సుధీర్‌రెడ్డి 1981 మార్చి 12లో ఆంధ్రప్రదేశ్ రాష్ట్రం, కడప జిల్లా, యర్రగుంట్ల మండలం, నిడుజివ్వి గ్రామంలో వెంకటసుబ్బారెడ్డి, లక్ష్మీదేవమ్మ దంపతులకు జన్మించాడు. ఆయన బెంగళూరులో 2005లో ఎంబీబీఎస్, 2007లో డీఏ (అనస్థీషియా) పూర్తి చేశాడు. మూలే సుధీర్‌ రెడ్డికి మాజీ మంత్రి మైసూరా రెడ్డి పెదనాన్న.

## రాజకీయ జీవితం
ఎం.సుధీర్‌రెడ్డి 2016లో వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2016లో జరిగిన ఎంపీపీ ఎన్నికల్లో తన తల్లి లక్ష్మీదేవమ్మను వైయస్సార్ కాంగ్రెస్ పార్టీ అభ్యర్థిగా పోటీలో ఉంచి ఎర్రగుంట్ల మండల అధ్యక్షురాలిగా భారీ మెజారిటీతో గెలిపించుకున్నాడు. మూలే సుధీర్‌ రెడ్డిని 2016లో వైయస్సార్ కాంగ్రెస్ పార్టీ జమ్మలమడుగు నియోజకవర్గ సమన్వయకర్తగా వైసీపీ పార్టీ అధ్యక్షుడు జగన్మోహన్ రెడ్డి నియమించాడు. సుధీర్ రెడ్డి ఇంచార్జ్ గా నియమితుడయ్యాక నియోజకవర్గంలోని ప్రతి పల్లెకు తిరుగుతూ వైయస్సార్ కాంగ్రెస్ పార్టీ బలోపేతానికి కృషి చేయడంతో ఆయనను 2019లో వైసీపీ ఎమ్మెల్యే అభ్యర్థిగా ప్రకటించారు.

మూలే సుధీర్‌ రెడ్డి 2019లో జరిగిన అసెంబ్లీ ఎన్నికల్లో జమ్మలమడుగు నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి పొన్నపురెడ్డి రామసుబ్బా రెడ్డి పై 51641 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2021లో జరిగిన బద్వేలు నియోజకవర్గం ఉప ఎన్నికల్లో బద్వేల్ మండలం రూరల్ ఇన్చార్జిగా నియమితుడయ్యాడు.

## మూలాలు

వర్గం:వైఎస్‌ఆర్ జిల్లా వ్యక్తులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
పొన్నపురెడ్డి రామసుబ్బా రెడ్డి

**పొన్నపురెడ్డి రామసుబ్బారెడ్డి,** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను 1994,1999లో జరిగిన అసెంబ్లీ ఎన్నికల్లో జమ్మలమడుగు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
పొన్నపురెడ్డి రామసుబ్బా రెడ్డి 1962లో ఆంధ్రప్రదేశ్ రాష్ట్రం, కడప జిల్లా, జమ్మలమడుగులో జన్మించాడు. అతను వరంగల్ లోని కిట్స్ కళాశాలలో 1986లో బిటెక్ పూర్తి చేశాడు.
## రాజకీయ జీవితం
పొన్నపురెడ్డి రామసుబ్బా రెడ్డి తెలుగుదేశం పార్టీ ద్వారా రాజకీయాల్లోకి వచ్చి 1994,1999లో జరిగిన అసెంబ్లీ ఎన్నికల్లో జమ్మలమడుగు నియోజకవర్గం నుండి పోటీ చేసి కాంగ్రెస్ అభ్యర్థి ఆదినారాయణరెడ్డి పై ఎమ్మెల్యేగా గెలిచి 1994లో ఎన్టీఆర్‌ మంత్రివర్గంలో అటవీశాఖ మంత్రిగా, 1999లో చంద్రబాబు నాయుడు మంత్రివర్గంలో గృహనిర్మాణశాఖ మంత్రిగా పనిచేశాడు. అతను తరువాత 2004, 2009, 2014 ఎన్నికల్లో కాంగ్రెస్ అభ్యర్థి ఆదినారాయణ రెడ్డి చేతిలో ఓడిపోయాడు. రామసుబ్బారెడ్డి టీడీపీ తరపున 2016లో గవర్నరు కోటాలో ఎమ్మెల్సీగా ఎన్నికై, ప్రభుత్వ విప్‌‌గా పనిచేశాడు. అతను 2019 ఎన్నికల్లో టీడీపీ అభ్యర్థిగా పోటీ చేసి వైసీపీ అభ్యర్థి మూలే సుధీర్‌ రెడ్డి చేతిలో ఓడిపోయాడు. రామసుబ్బారెడ్డి 2020 మార్చి 11న టీడీపీని వీడి వైఎస్సార్ కాంగ్రెస్ పార్టీలో చేరాడు.

పొన్నపురెడ్డి రామసుబ్బా రెడ్డి మార్చి 17న ఏకగ్రీవంగా ఎమ్మెల్సీగా ఎన్నికై, మే 15న ఎమ్మెల్సీగా ప్రమాణ స్వీకారం చేశాడు. 

## మూలాలు

వర్గం:1962 జననాలు
వర్గం:కడప జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2019)
కన్హయ్య లాల్ మిశ్రా

**కన్హయ్య లాల్ మిశ్రా** ( 1903 ఆగస్టు 31 - 1975 అక్టోబరు 14) ఒక భారతీయ న్యాయవాది. స్వాతంత్ర్య సమరయోధుడు. అతను 1952 నుండి 1969 వరకు ఉత్తర ప్రదేశ్ రాష్ట్ర అడ్వకేట్ జనరల్‌గా పనిచేశాడు.

## జీవిత చరిత్ర
కన్హయ్య లాల్ మిశ్రా ఉత్తరప్రదేశ్‌లోని అజంగఢ్ జిల్లాలోని మరియాద్‌పూర్ (ప్రస్తుతం మౌలో ఉంది) బ్రాహ్మణ కుటుంబంలో జన్మించాడు. అతను శ్రీ కృష్ణ జన్మాష్టమి రోజున జన్మించాడని కన్హయ్య లాల్ అని నామకరణం చేసారు అతని తల్లిదండ్రులు. అజంగఢ్ బార్‌లో సివిల్, క్రిమినల్ లాయర్ అయిన బైద్నాథ్ మిశ్రా సంతానం.. ఒక కుమార్తె, నలుగురు కుమారులలో పెద్ద వాడు.  బైద్నాథ్ మిశ్రా సుదీర్ఘకాలం ఎం.ఎల్.సిగా కూడా సేవలు అందించాడు.

కన్హయ్య లాల్ మిశ్రా రెండు వివాహాలు చేసుకున్నాడు. అతని మొదటి వివాహం సావిత్రి దేవితో జరిగింది, ఆమెకు ఇద్దరు పిల్లలు శాంతి (కుమార్తె), విజయ్ ప్రకాష్ (కొడుకు) ఉన్నారు. సావిత్రీ దేవి మరణం తరువాత, అతను గాయత్రీ దేవిని వివాహం చేసుకున్నాడు. ఆమెకు రవీంద్ర ప్రకాష్ (కొడుకు), జస్టిస్ అజయ్ ప్రకాష్ (కొడుకు), జ్యోతి (కుమార్తె), ప్రీతి (కుమార్తె), రంజన్ (కొడుకు), మునీంద్ర (కొడుకు)  సంతానం. గాయత్రీ దేవి 1969 ఏప్రిల్ 29న మరణించింది.

## అడ్వకేట్ జనరల్ యు.పి. (భారతదేశం)
1937లో భారత ప్రభుత్వ చట్టం, 1935 ప్రకారం ఇండియన్ నేషనల్ కాంగ్రెస్ ద్వారా ప్రావిన్స్‌లో మొదటి బాధ్యతాయుతమైన ప్రతినిధి ప్రభుత్వం ఏర్పడింది. అప్పటినుంచి ఉత్తరప్రదేశ్ రాష్ట్రానికి ముగ్గురి పదవి కాలం ముగిసిన తరువాత కన్హయ్య లాల్ మిశ్రా నాల్గవ అడ్వకేట్ జనరల్ గా బాధ్యతలు చేపట్టారు. 1952 నుండి 1969 వరకు.. సుదీర్ఘంగా 17 సంవత్సరాల పాటు అతను ఈ పదవిలో ఉన్నారు. ఈ కాలంలో ఎన్ని రాజకీయ పార్టీలు ప్రభుత్వాన్ని ఏర్పాటు చేసినా అతనే కొనసాగడం 2015 అక్టోబరు నాటి వరకు ఒక రికార్డు. ఆయన 1969లో అడ్వకేట్ జనరల్ పదవికి రాజీనామా చేశారు. ఇదే సంవత్సరం అతని భార్య మరణించింది.

పండిట్ కన్హయ్య లాల్ మిశ్రా కంటే ముందు ఉత్తరప్రదేశ్ అడ్వకేట్ జనరల్ గా వ్యవహరించిన వారు వరుసగా.. 1937లో డాక్టర్ నారాయణ్ ప్రసాద్ ఆస్థాన, 1942లో మహమ్మద్ వాసిం (1947లో పాకిస్తాన్ మొదటి అడ్వకేట్ జనరల్), 1947లో సర్ పీరీ లాల్ బెనర్జీ.

## కాలచక్రం
కన్హయ్య లాల్ మిశ్రా బనారస్ (వారణాసి) లో థియోసాఫికల్ స్కూల్‌లో డాక్టర్ శ్రీమతి అనీ బిసెంట్ దగ్గర చదువుకున్నాడు.

1925 - ఆర్థిక శాస్త్రంలో ఆనర్స్‌తో పట్టభద్రుడయ్యాడు.

1926 - ఇండియన్ సివిల్ సర్వీసెస్ ఎగ్జామినేషన్‌కు హాజరై, ఇంగ్లీష్ పేపర్‌లో 150/150 సాధించి తిరుగులేని రికార్డు సాధించారు. కానీ

విద్యార్థి దినోత్సవం నాటి స్వాతంత్ర్య ప్రసంగాలు, గాంధేయవాదం కారణంగా అతను ఎంపిక చేయబడలేదు.

1927 - న్యాయ పరీక్షలో ఉత్తీర్ణత సాధించి జిల్లా బార్‌లో చేరారు.

1930 - అక్టోబరులో అలహాబాద్ హైకోర్టుకు బదిలీపై వెళ్లాడు. అతనికి హిందీ, ఇంగ్లీషు, ఉర్దూ భాషలపై అసాధారణమైన పట్టు ఉంది.

1942 - భారత స్వాతంత్ర్య పోరాట సమయంలో నైని సెంట్రల్ జైలులో జవహర్‌లాల్ నెహ్రూ, లాల్ బహదూర్ శాస్త్రి, పి.డి.టాండన్.. ఇతరులతో సహా కన్హయ్య లాల్ మిశ్రా ఖైదు చేయబడ్డాడు.

1951 - న్యాయమూర్తి పదవికి అవకాశమున్నా అయిష్టం చూపారు. అయినా న్యాయవాద రంగంలో ఖ్యాతిని గడించారు.

1952 - ఉత్తరప్రదేశ్ అడ్వకేట్ జనరల్ గా నియమితులయ్యారు. అధికారంలోకి ఏ రాజకీయ పార్టీ వచ్చినా 1969 మార్చి 9 వరకు నిరాటంకంగా కొనసాగారు.

1955 - సుప్రీం కోర్ట్ జడ్జిషిప్ అవకాశాన్ని వదులుకుని అతను ప్రజా జీవితంలో ఉండాలని, వారికి పెద్ద ఎత్తున సేవ చేయాలని కోరుకున్నాడు.

1969 - యు.పి. అడ్వకేట్ జనరల్ గా రాజీనామా చేశారు.

## మూలాలు
లిజోమోల్ జోస్

**లిజోమోల్ జోస్** భారతదేశానికి చెందిన తమిళ్, మలయాళ సినిమా నటి. ఆమె 2016లో 'మహాశింబే ప్రతీకారం' అనే మలయాళం సినిమా ద్వారా సినీరంగంలో అడుగు పెట్టింది. లిజోమోల్‌ జోస్‌‌ 2021లో జై భీమ్‌లో ‘సినతల్లి’గా నటించి అందరి మన్నలను అందుకుంది.

## జననం, విద్యాభ్యాసం
లిజోమోల్ జోస్  1992లో కేరళ రాష్ట్రం, ఇడుక్కిలో రాజీవ్, లిసమ్మ దంపతులకు జన్మించింది. ఆమె అమెరికన్‌ స్కూల్‌ ఆఫ్‌ ఆర్ట్స్‌ అండ్‌ సైన్స్‌’ కళాశాలలో డిగ్రీ పూర్తి చేసింది, పాండిచ్చేరి యూనివర్సిటీలో ‘ఇన్ఫర్మేషన్‌ అండ్‌ లైబ్రరీ సైన్స్‌’లో మాస్టర్స్‌ పూర్తి చేసింది.

## వ్యక్తిగత జీవితం
లిజోమోల్ జోస్ కేరళలోని వయనాడ్ లో 2021 అక్టోబర్ 5న అరుణ్ ఆంటోనీ ఒనిస్సెరిల్ ను వివాహం చేసుకున్నది.

## నటించిన చిత్రాలు
}
|-
| rowspan="2" |2016
| *మహాశింబే ప్రతీకారం* 
|సోనియా 
| rowspan="6" |మలయాళం 
|తొలి సినిమా
| 
|-
| *కట్టప్పనాయిలే రిత్విక్‌ రోషన్‌* 
|కని 
|
|
|-
|2017
| 'హనీ బీ 2.5*
|కన్మణి
|
| 
|-
| rowspan="3" |2018
| *స్ట్రీట్‌లైట్స్‌* 
|రమ్య 
|
| 
|-
| *ప్రేమసూత్రం* 
|అమ్ముకుట్టి 
|
| 
|-
|  *వత్తకోరు కాన్ముకన్‌* 
|కత్రిన 
|
| 
|-
|2019
| *శివప్పు మంజల్‌ పచ్చాయ్‌* \ [[ఒరేయ్‌ బామ్మర్థి]] (తెలుగు)
|రాజి 
| rowspan="3" |తమిళ్
|తమిళంలో మొదటి సినిమా \ 2021లో ‘ఒరేయ్ బామ్మర్ది’గా తెలుగులోకి డబ్ అయింది
| 
|-
| rowspan="2" |2021
| *తీతుమ్ నండ్రుమ్* 
|తమిజ్ 
|
| 
|-
| *జై భీమ్'' 
|సినతల్లి 
|తెలుగులో కూడా నిర్మించబడింది
| 
|}

## మూలాలు

వర్గం:1992 జననాలు
వర్గం:భారతీయ నటీమణులు
వర్గం:జీవిస్తున్న ప్రజలు
వర్గం:కేరళ సినిమా నటీమణులు
గోవర్ధన్ లాల్ ఓజా

**గోవర్ధన్ లాల్ ఓజా** లేదా **జి. ఎల్. ఓజా** ఒక భారతీయ సుప్రీంకోర్టు న్యాయమూర్తి, స్వాతంత్ర్యోద్యమకారుడు.
## ప్రారంభ జీవితం
ఓజా 12 డిసెంబర్ 1924లో బ్రిటిష్ ఇండియాలోని ఉజ్జయినిలో జన్మించాడు. అతని తండ్రి శ్రీ జమ్నాలాల్జీ ఓజా ఒక సామాజిక కార్యకర్త. ఓజా ఉజ్జయినిలోని ప్రభుత్వ మాధవ్ ఆర్ట్స్ అండ్ కామర్స్ కళాశాల నుండి ఉత్తీర్ణత సాధించాడు. ఇతను విద్యార్థి జీవితంలోనే విద్యార్థి రాజకీయాలు, మహాత్మా గాంధీ నేతృత్వంలోని క్విట్ ఇండియా ఉద్యమంలలో చురుకుగా పాల్గొన్నాడు. అతను భారత స్వాతంత్ర్యం సమయంలో హోల్కర్ రాష్ట్రాన్ని భారత యూనియన్‌లో విలీనం చేయాలంటూ ఆ రాష్ట్ర పాలకులకు వ్యతిరేకంగా జరిగిన ఆందోళనలో చేరాడు.
## వృత్తి జీవితం
ఓజా 1948లో ఇండోర్ కోర్టులో న్యాయవాద వృత్తిని ప్రారంభించాడు. అతను 1952 డిసెంబర్లో బర్మాలోని రంగూన్‌లో జరిగిన ఆసియా సోషలిస్ట్ కాన్ఫరెన్స్‌కు భారతదేశ ప్రతినిధిగా హాజరయ్యాడు. సివిల్, క్రిమినల్, రాజ్యాంగ విషయాలపై సాధన చేశాడు. ఓజా చురుకైన రాజకీయ కార్యకర్త, బెంచ్‌కి ఎదగడానికి ముందు ఇండోర్‌లో వివిధ ముఖ్యమైన, రాజకీయ కేసులలో పనిచేశాడు. అతను 1968 జూలై 29న జబల్‌పూర్‌లోని మధ్యప్రదేశ్ హైకోర్టుకు అదనపు న్యాయమూర్తిగా నియమితుడయ్యాడు. తర్వాత 1984 జనవరి 3న మధ్యప్రదేశ్ హైకోర్టు తాత్కాలిక ప్రధాన న్యాయమూర్తిగా నియమితులయ్యాడు. 1984 డిసెంబర్లో అదే హైకోర్టుకు శాశ్వత ప్రధాన న్యాయమూర్తి అయ్యాడు. అతను 1985 అక్టోబరు 29న భారత సర్వోన్నత న్యాయస్థానం అదనపు న్యాయమూర్తిగా పదోన్నతి పొంది, 11 డిసెంబర్ 1989న పదవీ విరమణ చేశాడు.
## మూలాలు


వర్గం:భారత స్వాతంత్ర్య సమర యోధులు
వర్గం:న్యాయమూర్తులు
వర్గం:న్యాయవాదులు
సుమంత్ మెహతా

సుమంత్ మెహతా ( 1877 జూలై 1 – 1968 డిసెంబరు 15) భారతదేశానికి చెందిన వైద్యుడు, స్వాతంత్ర్య సమరయోధుడు, సామాజిక కార్యకర్త. లండన్లో విద్యాభ్యాసం చేసిన ఆయన 1921లో ప్రజా జీవితంలోకి ప్రవేశించడానికి ముందు బరోడా రాష్ట్రానికి చెందిన గైక్వాడ్ పాలకుల వ్యక్తిగత వైద్యుడిగా పనిచేశారు. తన భార్య శారదా మెహతాతో కలిసి సామాజిక, రాజకీయ కార్యక్రమాల్లో పాల్గొన్నారు.

## ప్రారంభ జీవితం
సుమంత్ మెహతా 1877 జూలై 1న సూరత్లో వడ్నగర నగర్ బ్రాహ్మణ కుటుంబంలో జన్మించాడు. అతని తండ్రి బతుక్రమ్ శోభరం మెహతా బరోడా రాష్ట్రానికి చెందిన మూడవ సాయాజీరావ్ గైక్వాడ్ వ్యక్తిగత వైద్యుడు.  అతని తల్లి దహిగౌరి సూరత్ కు చెందినది. 

అతను బరోడా, బొంబాయి (ప్రస్తుతం ముంబై) లలో తన పాఠశాల విద్యను పూర్తి చేశాడు. బొంబాయిలోని ఒక వైద్య కళాశాలలో మూడు సంవత్సరాలు చదివాడు. 1898లో శారదా మెహతాను వివాహం చేసుకున్నాడు.  అతను తదుపరి చదువుల కోసం ఇంగ్లాండ్ లోని మాంచెస్టర్ కు బయలుదేరాడు.  అతను తన వైద్య విద్యను పూర్తి చేసి 1901లో విక్టోరియా యూనివర్సిటీ ఆఫ్ మాంచెస్టర్ నుండి ఎంబిబిఎస్ పట్టా పొందాడు. 

## కెరీర్
1903లో తన తండ్రి మరణించినప్పుడు, అతను గైక్వాడ్ వ్యక్తిగత వైద్యుడిగా చేరాడు. బరోడా రాష్ట్రానికి శానిటరీ కమిషనర్ గా కూడా పనిచేశారు.  బరోడా, నవ్సారి లలో వైద్యాధికారిగా పనిచేశాడు. గైక్వాడ్ తో పాటు, అతను 1910-11లో చైనా, జపాన్, జర్మనీ, ఫ్రాన్స్, ఇంగ్లాండ్, యుఎస్, కెనడాలకు ప్రయాణించాడు. రామకృష్ణ పరమహంస, స్వామి వివేకానంద, ఒమర్ ఖయ్యం ల మత గ్రంథాలు, రచనల ద్వారా ఆయన ప్రభావితుడయ్యాడు. అతను 2వ బరోడా చిమ్నాబైకి చెందిన మహారాణి చేత కూడా ప్రభావితమయ్యాడు. 1906లో కలకత్తా (ప్రస్తుతం కోల్ కతా) లో జరిగిన భారత జాతీయ కాంగ్రెస్కు హాజరయ్యారు. గోపాల కృష్ణ గోఖలే చే ప్రభావితమై, అతని సర్వెంట్స్ ఆఫ్ ఇండియా సొసైటీలో చేరాడు, తన మిగిలిన జీవితాన్ని 1915 లో ప్రజా సేవలో గడపాలని నిర్ణయించుకున్నాడు. అతను 1921లో తన భార్యతో ప్రజా జీవితంలోకి ప్రవేశించాడు. 

1923లో సోజిత్రాలో జరిగిన గుజరాత్ కిసాన్ సభకు అధ్యక్షుడిగా కూడా పనిచేశారు. 1927లో గుజరాత్ లో వరద సహాయక చర్యల్లో పాల్గొన్నాడు. 1928 బార్డోలీ సత్యాగ్రహ సమయంలో తన భార్యతో పాటు సర్భోన్ శిబిరానికి బాధ్యత వహించాడు.  1929లో ఆయన ఒక యువ సమావేశాన్ని ఏర్పాటు చేశారు. ఆయన అధ్యక్షతన బరోడా ప్రజా మండలి (బరోడా పీపుల్స్ అసోసియేషన్) 8వ సమావేశం 1930లో నవసారిలో, 13వ సమావేశం 1936 మేలో నవసారి సమీపంలోని కథోర్ గ్రామంలో జరిగాయి.   1936లో కలోల్ సమీపంలోని షేర్తా గ్రామంలో ఒక ఆశ్రమాన్ని స్థాపించాడు. 

రైతులు, కార్మికులు, గిరిజన ప్రజల సంక్షేమం కోసం ఆయన పనిచేశారు. ఇందులాల్ యాగ్నిక్తో 1938లో హరిపురలో జరిగిన భారత జాతీయ కాంగ్రెస్ సందర్భంగా రైతుల ర్యాలీని నిర్వహించారు. 

### భారత స్వాతంత్ర్యోద్యమం
తన ఐరోపా పర్యటనలో, అతను మేడమ్ కామా, శ్యామ్జీ కృష్ణ వర్మ, వీరేంద్రనాథ్ చటోపాధ్యాయ వంటి భారతీయ విప్లవకారులను కలుసుకున్నాడు. శాసనోల్లంఘన ఉద్యమంలో పాల్గొన్నందుకు అతన్ని అరెస్టు చేసి జలాల్ పూర్ జైలులో ఉంచారు. స్వాతంత్ర్యోద్యమంలో పాల్గొన్నందుకు సబర్మతి, విసాపూర్, నాసిక్ జైళ్లలో ఐదేళ్లపాటు గడిపాడు. 

### రచనలు
అతను 1971 లో మరణానంతరం ప్రచురించబడిన *అత్మకథ* పేరుతో ఒక ఆత్మకథను వ్రాశాడు.  అతని ఇతర రచనలలో సమాజ్ దర్పన్, హాలీ: జమీనా గులామో ఉన్నాయి. తరువాతి కాలంలో గిరిజనుల బానిసత్వంలో రూపమైన హాలీని ఆయన వర్ణించాడు. ఆయన తన రచనల్లో గిరిజన ప్రజలను రాణిపరాజ్ (వెలిగించినవారు. 'అడవి ప్రజలు') అని పేర్కొన్నారు. 

## మరణం
1968 డిసెంబరు 15న మరణించాడు. 

## మూలాలు

వర్గం:గాంధేయవాదులు
వర్గం:1968 మరణాలు
వర్గం:1877 జననాలు
వర్గం:గుజరాత్ స్వాతంత్ర్య సమర యోధులు
బేతంచర్ల నగరపంచాయతీ

**బేతంచర్ల నగరపంచాయతీ**, ఆంధ్రప్రదేశ్ రాష్ట్రం, నంద్యాల జిల్లాకు చెందిన నగరపంచాయతీ.ఈ నగరపంచాయతీ నంద్యాల లోక్‌సభ నియోజకవర్గంలోని, డోన్  శాసనసభ నియోజకవర్గం పరిధికి చెందిన నగరపంచాయతీ.

## చరిత్ర
ఈ నగరపంచాయతీ 2020 లో  ఏర్పాటు చేశారు.20 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.
## భౌగోళికం
బేతంచర్ల నగర పంచాయతీ అక్షాంశ రేఖాంశాలు  .  రాష్ట్ర రాజధాని అమరావతి  383 కిలోమీటర్ల దూరంలో ఉంది.సమీప నంద్యాల 53. కి.మీ దూరంలో ఉంది.

## జనాభా గణాంకాలు
2011 భారత జనాభా లెక్కలు ప్రకారం 
రాజం నగర పంచాయతీ జనాభా 38,994, అందులో 19,424 మంది పురుషులు కాగా 19,570 మంది స్త్రీలు ఉన్నారు.0-6 సంవత్సరాల వయస్సు గల పిల్లల జనాభా 4882 మంది ఉన్నారు.అక్షరాస్యత రేటు రాష్ట్ర సగటు 67% కంటే  తక్కువగా ఉంది.బేతంచెర్లలో పురుషుల అక్షరాస్యత  75.03% కాగా స్త్రీల అక్షరాస్యత రేటు 56.34%.అక్షరాస్యులు ఉన్నారు.నీరు, మురుగునీటి వంటి ప్రాథమిక సౌకర్యాలను అందిస్తుంది. బేతంచర్లలో దాదాపు 9,000 కుటుంబాలు ఉన్నాయి. నాపరాళ్ల ఫ్యాక్టరీలు ఇక్కడ ఎక్కువ.
## పౌర పరిపాలన
ఈ నగర పంచాయతీకి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:నంద్యాల జిల్లా పురపాలక సంఘాలు
వర్గం:స్థానిక స్వపరిపాలన సంస్థలు
కైరంకొండ నరసింహులు

**కైరంకొండ నరసింహులు**, తెలంగాణ రాష్ట్రానికి చెందిన కవి, రచయిత. తెలుగు సాహిత్యంలోని వివిధ ప్రక్రియలలో రచనలు సాగించిన నరసింహులు *పోచంపల్లి పోతన*గా పేరొందాడు. తన సహజ కవిత్వంతో పలు యక్షగానాలు, భక్తి కీర్తనలు రచించాడు.

## జననం, విద్యాభ్యాసం
నరసింహులు 1948, అక్టోబరు 23న కొండయ్య - నరసమ్మ దంపతులకు తెలంగాణ రాష్ట్రం, మేడ్చ‌ల్ మ‌ల్కాజ్‌గిరి జిల్లా, ఘటకేసర్ మండలం, ఔషాపూర్ గ్రామంలోని ఒక చేనేత కుటుంబంలో జన్మించాడు. పాఠశాల విద్యను పూర్తిచేశాడు. తండ్రితోపాటు బతుకుదెరువుకోసం మహారాష్ట్రలోని సోలాపూర్కు వెళ్ళాడు. అక్కడి గ్రంథాలయంలో తెలుగు పుస్తకాలు, దినవారపత్రికలు, శతకాలు చదివి సాహిత్యంపై అవగాహన పెంచుకున్నాడు. కొంతకాలం తరువాత యాదాద్రి భువనగిరి జిల్లా, పోచంపల్లి గ్రామానికి వెళ్ళి స్థిరపడ్డాడు. చేనేత వృత్తిని కొనసాగించాడు.

## కుటుంబం
నరసింహులుకు భార్య, ఇద్దరు కూతుళ్ళు, ఒక కొడుకు ఉన్నారు.

## కళారంగం
జానపద కళలపై ఇష్టంలో యక్షగానాన్ని నేర్చుకొని ప్రదర్శనలు ఇచ్చాడు. స్త్రీ, యువరాజు పాత్రలు పోషించేవాడు.

## రచనా ప్రస్థానం
చిన్పప్పటినుండి పౌరాణిక చిత్రాలు చూడడంతోపాటు యక్షగాన ప్రదర్శనలతో పద్యాలపై ఆసక్తి పెంచుకున్న నరసింహులు పద్యంపై ఇష్టంతో చందస్సు పుస్తకాలు చదివి పద్యాలను రాసేవాడు. భజన కీర్తనలతోపాటు, పలు యక్షగానాలను రాసి, ప్రదర్శించాడు. అనేక కవి సమ్మేళన కార్యక్రమాల్లో పాల్గొని తన కవిత్వాన్ని వినిపించాడు.

### ముద్రిత రచనలు

# పాండురంగ భజన కీర్తనలు (1979)
# శ్రీ వీరాంజనేయ భజన కీర్తనలు (1994)
# పద్మశాలీ శతకం (2002)
# భార్గవీ శతకం (2011)
# శ్రీ అచల సంప్రదాయక నిజ గురు పూజా విధానం - కందార్థములు (2013)

## అముద్రిత రచనలు

# బసవలింగ శతకం
# శ్రీరామ శతకం
# సీతారామ కళ్యాణం (యక్షగానం)
# భీష్మ ప్రతిజ్ఞ (యక్షగానం)
# అరుంధతీ కళ్యాణం (యక్షగానం)
# దాంగ్నేయోపాఖ్యానం (యక్షగానం)
# శివభజన కీర్తనలు
# శ్రీ లక్ష్మీనారాయణ భజన కీర్తనలు
# బసవలింగ భజన కీర్తనలు
# శ్రీరామాంజనేయ భజన కీర్తనలు
# శ్రీ అయ్యప్ప భజన కీర్తనలు
# మహమ్మాయి భజన కీర్తనలు
# శ్రీ ప్రసన్నాంజనేయ భజన కీర్తనలు

## నాటకాలు
# సీతాపతి సినిమా సందడి
# నేటి భారతం

## ఆవార్డులు, సన్మానాలు
* నరసింహులు ప్రతిభను చూసిన గోరేటి వెంకన్న స్వయంగా నరిసింహులు ఇంటికి వెళ్ళి ఘనంగా సన్మానించాడు. 

## మరణం
నరసింహులు అనారోగ్యంతో 2021, నవంబరు 4న తన స్వగృహంలో మరణించాడు.

## మూలాలు

వర్గం:2021 మరణాలు
వర్గం:యాదాద్రి భువనగిరి జిల్లా వ్యక్తులు
వర్గం:యాదాద్రి భువనగిరి జిల్లా కవులు
వర్గం:యాదాద్రి భువనగిరి జిల్లా రచయితలు
వర్గం:తెలుగు నాటక రచయితలు
టి. ఎస్. ఎస్. రాజన్

**తిరువేంగిమలై శేష సుందర రాజన్** (1880-1953) ఒక భారతీయ వైద్యుడు, రాజకీయ నాయకుడు, స్వాతంత్ర్య సమరయోధుడు. అతను 1937 నుండి 1939 వరకు మద్రాసు ప్రెసిడెన్సీలో ప్రజారోగ్యం, దేవాదాయ శాఖ మంత్రిగా పనిచేశాడు. 

రాజన్ త్రిచినోపాలీ జిల్లాలోని శ్రీరంగంలో జన్మించి రాయపురం మెడికల్ స్కూల్ మద్రాస్, ఇంగ్లాండ్ లలో వైద్యవిద్య అభ్యసించాడు. బర్మా, ఇంగ్లాండులలో డాక్టరుగా ప్రాక్టీస్ చేసి 1911లో ఎం.ఆర్.సి.ఎస్. డిగ్రీని పొందాడు. 1923లో, అతను తన స్వంత క్లినిక్ ను ఏర్పాటు చేశాడు.

రాజన్ 1919లో భారత స్వాతంత్ర్యోద్యమంలో ప్రవేశించి భారత జాతీయ కాంగ్రెస్లో చేరాడు. రౌలత్ చట్టానికి వ్యతిరేకంగా జరిగిన ఆందోళనల్లో వేదారణ్యం ఉప్పు సత్యాగ్రహంలో ఆయన పాల్గొన్నారు. తమిళనాడు కాంగ్రెస్ కమిటీ అధ్యక్షుడిగా, 1934 నుంచి 1936 వరకు ఇంపీరియల్ లెజిస్లేటివ్ కౌన్సిల్ ఆఫ్ ఇండియా సభ్యుడిగా పనిచేశారు. 1937 నుండి 1939 వరకు మద్రాసు రాష్ట్ర ప్రభుత్వంలో ప్రజారోగ్య శాఖ మంత్రిగా పనిచేశాడు.

## ప్రారంభ జీవితం
సుందరరాజన్ 1880లో నాగపట్టణంలో జన్మించాడు. అతను తన ప్రారంభ విద్యను సెయింట్ జోసెఫ్ కళాశాల, ట్రిచినోపాలీలో పూర్తి చేశాడు, మద్రాసులోని రాయపురం మెడికల్ స్కూల్ నుండి వైద్యశాస్త్రంలో పట్టభద్రుడయ్యాడు.  గ్రాడ్యుయేషన్ తరువాత రాజన్ బర్మాకు వెళ్లి రంగూన్ లో ప్రాక్టీస్ ఏర్పాటు చేశాడు.

1907లో రాజన్ తన ఉన్నత చదువును కొనసాగించడానికి ఇంగ్లాండ్ కు ప్రయాణించాడు.  అతను 1911లో ఎం.ఆర్.సి.ఎస్. డిగ్రీ పొంది మిడిలెక్స్ ఆసుపత్రిలో పనిచేశాడు. అతను గొప్ప సర్జన్, వైద్యుడు. 

## భారత స్వాతంత్ర్యోద్యమంలో
ఇంగ్లాండులో ఉన్న రోజుల్లో రాజన్ వి.డి. సావర్కర్, వి.వి.ఎస్. అయ్యర్ లకు సన్నిహితుడు, ఇండియా హౌస్ లో సభ్యుడు. 1914లో భారతదేశానికి తిరిగి వచ్చిన తరువాత రాజగోపాలాచారిని కలిసి భారత జాతీయ కాంగ్రెస్ లో చేరాడు. రౌలత్ చట్టానికి వ్యతిరేకంగా జరిగిన ఆందోళనల్లో పాల్గొని ఏడాది పాటు జైలు శిక్ష అనుభవించాడు. ఆయన 1920 నుండి 1922 వరకు ఖిలాఫత్ కమిటీ కార్యకలాపాలను టి.వి. స్వామినాథ శాస్త్రితో కలిసి సమన్వయం చేసి నిర్వహించారు.

రాజన్ కొన్నేళ్లుగా భారత జాతీయ కాంగ్రెస్ లో అనేక పార్టీ పదవుల్లో పనిచేశారు. కాంగ్రెస్ ప్రధాన కార్యదర్శిగా, అద్యకుడిగా, ఆ తర్వాత తమిళనాడు కాంగ్రెస్ కమిటీ కార్యదర్శిగా పనిచేశారు. అతను ట్రైచినోపాలీ యొక్క సివిల్, సోషల్ అండ్ వెల్ఫేర్ లీగ్ అధ్యక్షుడిగా కూడా పనిచేశాడు. 

రాజాజీ నిర్వహించిన వేదారణ్యం ఉప్పు సత్యాగ్రహంలో రాజన్ పాల్గొని జైలు శిక్ష అనుభవించారు. పద్దెనిమిది నెలలు జైలులో ఉన్న తరువాత 1931లో విడుదలయ్యాడు. 1932 నుండి 1935 వరకు రాజన్ హరిజన సేవక్ సంఘ్ తమిళనాడు శాఖ అధ్యక్షుడిగా పనిచేశాడు. 

1934లో రాజన్ ఇంపీరియల్ లెజిస్లేటివ్ కౌన్సిల్ ఆఫ్ ఇండియాకు ఎన్నికయ్యాడు, అభిప్రాయ భేదాల కారణంగా రాజీనామా చేసిన 1936 వరకు పనిచేశాడు. రాజన్ 1937 మద్రాసు ప్రాంతీయ ఎన్నికలలో పాల్గొని మద్రాసు శాసన మండలికి ఎన్నికయ్యాడు. రాజాజీ మంత్రివర్గంలో ప్రజారోగ్యం, దేవాదాయ శాఖ మంత్రిగా పనిచేశాడు. 

1946లో మద్రాసు ప్రెసిడెన్సీలో కాంగ్రెస్ మరోసారి అధికారంలోకి వచ్చి టంగుటూరి ప్రకాశం మంత్రివర్గంలో రాజన్ ఆహార, ప్రజారోగ్య శాఖ మంత్రిగా నియమితులయ్యారు. 1951 వరకు మంత్రిగా పనిచేశాడు. 

## మరణం
1953లో రాజన్ కు అపెండిసైటిస్ ఆపరేషన్ జరిగింది. ఆపరేషన్ జరిగిన కొద్దికాలానికే 1953 డిసెంబరు 14న తన 73వ ఏట మరణించాడు.  

## మూలాలు

వర్గం:బ్రిటిషు భారతదేశ కేంద్ర శాసనసభ సభ్యులు
వర్గం:1953 మరణాలు
వర్గం:1880 జననాలు
వర్గం:తమిళనాడు స్వాతంత్ర్య సమర యోధులు
## బాహ్య లింకులు
* టి. ఎస్. ఎస్. రాజన్
మోత్కూర్ గ్రంథాలయం

**మోత్కూర్ గ్రంథాలయం** తెలంగాణ రాష్ట్రం, యాదాద్రి భువనగిరి జిల్లా, మోత్కూర్ పట్టణకేంద్రంలోని గ్రంథాలయం. గ్రంథాలయ కమిటీ ఆధ్వర్యంలో ప్రతీ సంవత్సరం గ్రంథాలయ వారోత్సవాలు, సాహితీవేత్తల, జాతీయ నాయకుల జయంతులు, వర్ధంతులు నిర్వహిస్తూ, పుస్తకాల సేకరణలో భాగంగా ‘ఇంటికో పుస్తకం-గ్రంథాలయ భాగస్వామ్యం’ అనే వినూత్న కార్యక్రమాన్ని రూపొందించి వేల పుస్తకాలు సేకరించడంతో రాష్ట్రవ్యాప్తంగా ఈ గ్రంథాలయం గుర్తింపు పొందింది.

## చరిత్ర
thumb|గ్రంథాలయ భవన ప్రారంభోత్సవ శిలాఫలకం
మోత్కూరు గ్రంథాలయం 1986లో ప్రారంభమైంది. 1988 మే 1న అప్పటి రాష్ట్ర హోంమంత్రి ఎలిమినేటి మాధవరెడ్డి ఈ గ్రంథాలయ నూతన భవనాన్ని ప్రారంభించాడు. ఈ కార్యక్రమంలో మిర్యాలగూడ ఎంపీ డా. బద్దం నరసింహారెడ్డి, రామన్నపేట ఎమ్మెల్యే గుర్రం యాదగిరి రెడ్డి, జిల్లా కలెక్టర్ నీలం సహానీ, సర్పంచ్ డా. జి. లక్ష్మీ నరసింహారెడ్డి తదితరులు పాల్గొన్నారు.  

ఈ గ్రంథాలయంలో ఆదనపు గది నిర్మాణానికి రాష్ట్ర ఆయిల్‌ ఫెడ్‌ సంస్థ నుంచి 10 లక్షల రూపాయలు మంజూరుకాగా 2023 మే 14న తుంగతుర్తి ఎమ్మెల్యే గాదరి కిషోర్‌కుమార్‌ శంకుస్థాపన చేశాడు.  

ఇందులో చైతన్య స్ఫూర్తిని రగిలించే అనేక పుస్తకాలు ఉన్నాయి. గ్రంథాలయ అభివృద్ధి కమిటీ ఆధ్వర్యంలో ఏటా గ్రంథాలయ వారోత్సవాలు ఘనంగా నిర్వహించబడుతున్నాయి.

## గ్రంథాలయ కమిటీ
2014, నవంబరు 14న గ్రంథాలయ అభివృద్ధి కమిటీ ఏర్పాటుచేయబడి, ప్రస్తుతం ఇదే కమిటీ కొనసాగుతోంది.

* చైర్మన్: కోమటి మత్స్యగిరి
* వైస్ చైర్మన్: పోల్నేని స్వామి రాయుడు
* ప్రధాన కార్యదర్శి: కప్పే యాకేశ్
* కోశాధికారి: అన్నందాసు రామలింగం
* ప్రచార కార్యదర్శి: కూరేళ్ళ రవి
* డైరెక్టర్స్: నిలిగొండ కృష్ణ, బొల్లెపల్లి వీరేశ్, అవిశెట్టి సోమయ్య, దేవరపల్లి నర్సిరెడ్డి, దొంతోజు శ్రీనివాస్, గూడ అంజయ్య, బోడ సంధ్య

## పుస్తకాల సేకరణ
2020, సెప్టెంబరు 9న తెలంగాణ భాషా దినోత్సవం (కాళోజీ నారాయణరావు జయంతి) సందర్భంగా 10,000 పుస్తకాల సేకరణ లక్ష్యంగా గ్రంథాలయ అభివృద్ధి కమిటీ ఆధ్వర్యంలో పుస్తకాల సేకరణ కార్యక్రమం మొదలయింది. ఈ కార్యక్రమ స్ఫూర్తితో అనేకమంది దాతలు ముందుకు వచ్చి మోత్కూర్ గ్రంథాలయానికి పుస్తకాలు, ర్యాక్స్, కుర్చీలు, కంప్యూటర్ బహుకరించడం జరిగింది.

## ఇంటికో పుస్తకం - గ్రంథాలయ భాగస్వామ్యం
ప్రతి ఒక్కరికీ పుస్తకంతో, గ్రంథాలయంతో అనుబంధం ఉండాలనే ఉద్దేశంతో 2020, ఏప్రిల్ 14న అంబేద్కర్‌ జయంతిని పురస్కరించుకొని దళితవాడ నుంచి ‘ఇంటికో పుస్తకం-గ్రంథాలయ భాగస్వామ్యం’ అనే వినూత్న కార్యక్రమాన్ని రూపొందించి వేల పుస్తకాలు సేకరించి, గ్రంథాలయంలో అందుబాటులో ఉంచుతున్నారు.

## కార్యక్రమాలు

# ప్రతి ఏటా నవంబరు 1న వట్టికోట ఆళ్వారుస్వామి జయంతి సందర్భంగా గ్రంథాలయం ఆధ్వర్యంలో మోత్కూర్ పాత బస్టాండ్ గాంధీ విగ్రహం నుండి గ్రంథాలయం వరకు పుస్తక ప్రియులతో పాదయాత్ర నిర్వహిస్తారు. ఈ పాదయాత్రలో ప్రజలు స్వచ్ఛందంగా పాల్గొంటారు. హైదరాబాద్‌, భువనగిరి, ఆలేరు, రామన్నపేట, నల్లగొండ ప్రాంతాల కవులు, రచయితలు, మేధావులు, విద్యావంతులు ఈ కార్యక్రమంలో భాగస్వామ్యమవుతారు.
# జాతీయ రాష్ట్రస్థాయి సాహితీవేత్తలు, ఉద్యమ నేతల జయంతులను, వర్ధంతులు జరుపబడుతున్నాయి.
# తెలంగాణ అవతరణ దినోత్సవం, తెలంగాణ భాషా దినోత్సవం, తెలుగు భాషా దినోత్సవాల సందర్భంగా భాషా పరిరక్షణకు సంబంధించి అవగాహన సదస్సులు కూడా నిర్వహించబడుతున్నాయి.

## మూలాలు

వర్గం:యాదాద్రి భువనగిరి జిల్లా
వర్గం:గ్రంథాలయాలు
వై.విశ్వేశ్వర రెడ్డి

**యల్లారెడ్డి గారి విశ్వేశ్వరరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో ఉరవకొండ నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
వై.విశ్వేశ్వర రెడ్డి ఆంధ్రప్రదేశ్ రాష్ట్రం, అనంతపురం జిల్లా, ఉరవకొండ మండలం, రాకెట్ల గ్రామంలో 1960 ఫిబ్రవరి 25లో లలితమ్మ, నారాయణరెడ్డి దంపతులకు జన్మించాడు. ఆయన 1983లో ఎస్.వి. యూనివర్సిటీ నుండి ఎంఏ పూర్తి చేశాడు.

## రాజకీయ జీవితం
వై.విశ్వేశ్వర రెడ్డి విద్యార్థి దశలో సీపీఎం పార్టీ అనుబంధ సంస్థలైన ఏఐఎస్‌ఎఫ్, ఏఐవైఎఫ్ ల్లో పనిచేసి, 2004లో కాంగ్రెస్‌ మద్దతుతో సీపీఎం అభ్యర్థిగా ఉరవకొండ ఎమ్మెల్యేగా పోటీ చేసి ఓడిపోయాడు. ఆయన 2004లో కాంగ్రెస్ పార్టీలో చేరాడు. విశ్వేశ్వర రెడ్డి 2009లో జరిగిన అసెంబ్లీ ఎన్నికల్లో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పయ్యావుల కేశవ్ చేతిలో ఓడిపోయాడు.

వై.విశ్వేశ్వర రెడ్డి వైఎస్ రాజశేఖర్ రెడ్డి మరణాంతరం 2012లో వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి [పయ్యావుల కేశవ్]] పై 2275 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో జరిగిన ఎన్నికల్లో 2132 ఓట్ల తేడాతో ఓటమిపాలయ్యాడు.

## మూలాలు

వర్గం:1960 జననాలు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
కొరముట్ల శ్రీనివాసులు

**కొరముట్ల శ్రీనివాసులు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కోడూరు నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
కొరముట్ల శ్రీనివాసులు 06 జూలై 1971లో ఆంధ్రప్రదేశ్ రాష్ట్రం, కడప జిల్లా, కోడూరు మండలం, రెడ్డివారిపల్లెలో గంగయ్య, తులశమ్మ దంపతులకు జన్మించాడు. ఆయన In 2000లో లా పూర్తి చేసి, 2002లో శ్రీ వెంకటేశ్వర యూనివర్సిటీ నుండి ఎంఏ, ఎంఎల్‌ పూర్తి చేసి కొంతకాలం న్యాయవాదిగా పనిచేశాడు.

## రాజకీయ జీవితం
కొరముట్ల శ్రీనివాసులు కాంగ్రెస్ పార్టీ ద్వారా రాజకీయాల్లోకి వచ్చి 2009లో కాంగ్రెస్‌ తరపున పోటీ చేసి తన సమీప ప్రత్యర్థి టీడీపీ అభ్యర్థి అజయ్ బాబు నందవరంపై 12388 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2012లో కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి 2012లో జరిగిన ఉప ఎన్నికల్లో వైసీపీ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.

కొరముట్ల శ్రీనివాసులు 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి మూడోసారి ఎమ్మెల్యేగా ఎన్నికయ్యాడు. ఆయన 2019లో జరిగిన ఎన్నికల్లో 34879 ఓట్ల మెజారిటీతో ఎమ్మెల్యేగా గెలిచి, ప్రభుత్వ విప్‌‌గా నియమితుడయ్యాడు. 2024 ఆంధ్రప్రదేశ్ శాసనసభ ఎన్నికలలో ఆయన జనసేన పార్టీ అభ్యర్థి అరవ శ్రీధర్‌పై 11,101 ఓట్ల తేడాతో ఓడిపోయారు.

## మూలాలు

వర్గం:1971 జననాలు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2009)
వర్గం:అన్నమయ్య జిల్లా వ్యక్తులు
కేతిరెడ్డి పెద్దారెడ్డి

**కేతిరెడ్డి పెద్దారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో తాడిపత్రి నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
కేతిరెడ్డి పెద్దారెడ్డి ఆంధ్రప్రదేశ్ రాష్ట్రం, అనంతపురం జిల్లా, యల్లనూరు మండలం, చింతకాయమంద పంచాయతీ పరిధిలోని తిమ్మంపల్లి తిమ్మంపల్లి గ్రామంలో 1965 జూన్ 01లో కేతిరెడ్డి రామిరెడ్డి, చిన్ననాగమ్మ దంపతులకు జన్మించాడు. ఆయన గార్లదిన్నె లోని నిర్మల ఇంగ్లీష్ రెసిడెంటిల్ స్కూల్ లో పదవ తరగతి వరకు చదువుకున్నాడు.
## రాజకీయ జీవితం
కేతిరెడ్డి పెద్దారెడ్డి కాంగ్రెస్ పార్టీ ద్వారా రాజకీయాల్లోకి వచ్చి యల్లనూరు ఎంపీపీగా పనిచేశాడు. ఆయన 2012లో కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో 2016 నుంచి తాడిపత్రి నియోజకవర్గ వైఎస్సార్‌సీపీ సమన్వయకర్తగా పనిచేసి 2019లో జరిగిన అసెంబ్లీ ఎన్నికల్లో తాడిపత్రి నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి జె.సి. అస్మిత్ రెడ్డి పై 7511 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
కాపు రామచంద్రారెడ్డి

**కాపు రామచంద్రారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
కాపు రామచంద్రారెడ్డి ఆంధ్రప్రదేశ్ రాష్ట్రం, అనంతపురం జిల్లా, బ్రహ్మసముద్రం మండలం, నాగిరెడ్డిపల్లి గ్రామంలో 1964 అక్టోబరు 06లో కాపు చిన్న తిమ్మప్ప, గంగమ్మ దంపతులకు జన్మించాడు. ఆయన 5వ తరగతి వరకు స్వగ్రామంలోనే చదువుకొని, కర్ణాటకలో ఆరవ తరగతి నుండి పదవ తరగతి పూర్తి చేసి ఎంకాం (కర్ణాటక యూనివర్సిటీ), బీఎల్‌., ఐఎస్‌సీ (గుల్బర్గా యూనివర్సిటీ) లో  పూర్తి చేసి కొంతకాలం పాటు న్యాయవాదిగా పని చేశాడు.

## రాజకీయ జీవితం
కాపు రామచంద్రారెడ్డి  2009లో కాంగ్రెస్‌ పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో  రాయదుర్గం నియోజకవర్గం  నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన రాజశేఖరరెడ్డి మరణానంతరం కాంగ్రెస్ పార్టీకి రాజీనామా చేసి  వైఎస్‌ జగన్‌మోహన్‌రెడ్డి స్థాపించిన వైఎస్సార్‌ సీపీలో చేరి 2012లో జరిగిన ఉపఎన్నికల్లో వైసీపీ అభ్యర్థిగా రెండోసారి ఎమ్మెల్యేగా గెలిచాడు.

కాపు రామచంద్రారెడ్డి 2014లో జరిగిన అసెంబ్లీ ఎన్నికల్లో అతి స్వల్ప మెజారిటీతో ఓటమి పాలయ్యాడు. ఆయన  2019లో జరిగిన అసెంబ్లీ ఎన్నికల్లో  వైసీపీ అభ్యర్థిగా పోటీ చేసి 14,049 ఓట్ల మెజారిటీతో ఎమ్మెల్యేగా గెలిచి, ప్రభుత్వ విప్‌‌గా నియమితుడయ్యాడు. 

కాపు రామచంద్రారెడ్డి 2023 జనవరి 05న వైసీపీకి రాజీనామా చేశాడు. ఆయన మార్చి 16న విజయవాడలోని బీజేపీ పార్టీ రాష్ట్ర కార్యాలయంలో రాష్ట్ర అధ్యక్షురాలు దగ్గుబాటి పురందేశ్వరి సమక్షంలో భారతీయ జనతా పార్టీలో చేరాడు.

## మూలాలు

వర్గం:1964 జననాలు
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2019)
రియో ఫెర్డినాండ్

**రియో ఫెర్డినాండ్** (జననం 1978 నవంబరు 7) ఒక ఆంగ్ల ఫుట్బాల్ ఆటగాడు, ప్రస్తుతం BT స్పోర్ట్ అనే చానల్లో క్రీడా పండితునిగా వ్యవహరిస్తున్నాడు. 1997 నుండి 2011 వరకు వివిధ అంతర్జాతీయ క్రీడలలో 81సార్లు ఇంగ్లాండ్ జాతీయ జట్టులో ఆడాడు. ఇంగ్లాండ్ దేశానికి చెందిన విఖ్యాత ఫుట్బాల్ ఆటగాడిగా జనాదరణ పొందాడు. 

## తొలినాళ్ళ జీవితం
ఫెర్డినాండ్ లండన్లోని కింగ్స్ కళాశాల ఆసుపత్రిలో జన్మించాడు. ఇతని తల్లి జానిస్ లావెండర్ ఒక ఐరిష్ మహిళా, తండ్రి జూలియన్ ఫెర్డినాండ్. ఫెర్డినాండ్ ఎక్కువగా పెఖామ్ నగరంలో పెరిగాడు. అక్కడే కామ్లాంట్ ప్రాథమిక పాఠశాలలో విద్యనభ్యసించాడు. తాను పాఠశాలలో ఉన్నప్పుడు ఎక్కువగా గణితం నేర్చుకోవడానికి ఆసక్తి చూపేవాడు.

## మూలాలు


వర్గం:ఫుట్‌బాల్ క్రీడాకారులు
హీరా సరనియా

**హీరా సరనియా,  (జననం:1969 మే 1)**  నబ కుమార్ సరనియా అలియాస్ హీరా సరనియా, హీరా సరనియా అలియాస్ నబ దేకా అతను అసోం లోని బక్సా జిల్లాలోని తమల్‌పూర్ పోలీస్ స్టేషన్ పరిధిలోని దిఘలిపార్ గ్రామానికి చెందినవాడు.

అతను భారతీయ రాజకీయ నాయకుడు. అతను 2014 , 2019 భారత సార్వత్రిక ఎన్నికలలో అసోం లోని కోక్రాఝర్ నియోజకవర్గం నుండి  లోకసభ సభ్యుడు (స్వతంత్ర రాజకీయ నాయకుడు) గా ప్రాతినిధ్యం వహించాడు.అతను అసోం ఎన్నికలలో, లోక్‌సభ ఎన్నికల చరిత్రలో స్వతంత్ర అభ్యర్థిగా ఎన్నడూ నమోదు చేయని అత్యధిక తేడాతో గెలుపొందాడు. అతను 2019 నుండి గాన సురక్ష పార్టీ వ్యవస్థాపకుడు, అధ్యక్షుడు. అంతకుముందు సరనియా ఉల్ఫా 709 బెటాలియన్‌కు కమాండర్‌గా పనిచేసారు.

## కుటుంబ నేపథ్యం
సరనియా తండ్రి చనిపోయాడు. అతను నలుగురు సోదరులు, ఇద్దరు సోదరీమణులలో ఇతను పెద్దవాడు. వారు చాలా సంపన్నులు. వారు ఒక సాధారణ అస్సామీ ఇంట్లో నివసిస్తున్నారు. 
## డైరీ
2005 నవంబరు 17న, డుముని కాబ్ (కంపెనీ ఆపరేటింగ్ బేస్) నుండి 10 మంది ఆర్మీ సిబ్బంది కొత్తగా ఏర్పడిన బాస్కా జిల్లాలోని జల గావ్‌లో కొన్ని ఆయుధాలు, మందుగుండు సామాగ్రి, నగదు, నగదు డిమాండ్ లేఖతో పాటు సరనియా డైరీని తిరిగి పొందగలిగారు.
## అరెస్టు
2012 ఆగస్టు 20న, గువాహటి నగర పోలీసులు హీరా సరనియతో పాటు దోపిడీ, కిడ్నాప్, హత్యకు సంబంధించిన మరో ముగ్గురు వ్యక్తులను అరెస్టు చేశారు. అదేవిధంగా అతనిపై 2020 అక్టోబరు 9న కోక్రాఝర్ పోలీస్ స్టేషన్‌లో కేసు నమోదు చేయబడింది.

## మూలాలు


వర్గం:రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు
వర్గం:అసోం రాజకీయ నాయకులు
వర్గం:అసోం వ్యక్తులు